Tesla a raportat cel de-al cincilea profit trimestrial consecutiv. Venituri record de 8,8 miliarde de dolari.
Criză? Care criză? Tesla ignoră Covidul și raporteaza succes după succes. Americanii au bifat aseară al 5-le trimestru profitabil consecutiv. 8,77 miliarde de dolari sunt veniturile Tesla din T3 2020.
Tesla anunţă că a încheiat al cincilea trimestru profitabil consecutiv. 331 de milioane de dolari a fost profitul Tesla din trimestrul trei al acestui an, dublu faţă de anul trecut, conform The Wall Street Journal. La începutul anului, Tesla a avut un target de 500 de mii de vehicule produse, iar compania anunţă că este încă realist. Trimestrul trei din 2020 a adus venituri de 8,77 miliarde de dolari, în creştere cu 39% faţă de aceeaşi perioadă de anul trecut.